Når du skal træne med din hund, er det en stor fordel at bruge en retrieverline fremfor en af de andre typer line, der skal sættes fast på halsbåndet. Når du bruger en retrieverline, skal du ikke bruge hundens halsbånd. Linen er formet som en løkke i den ene ende, som skal trækkes ned over hundens hoved. En retrieverline er rigtig god, når du skal træne hunden i at gå ved fod.
Det er vigtigt at være opmærksom på, at en retrieverline ikke er velegnet som hundesnor til en almindelig gåtur. Du risikerer at ødelægge effekten af din træning, fordi hunden skal forbinde retrieverlinen med at gå pænt ved fod og ikke trække i snoren. Det er derfor en rigtig god ide at have flere forskellige liner til hunde at vælge imellem. Så ved hunden, med hvilken line den må gå på opdagelse, og med hvilken den skal træne og blive ved dig.